Usman Saidu Nasamu Dakingari

Usman Sa'idu Nasamu Dakingari (an haife shi ranar 13 ga watan Satumban, 1959). ɗan siyasan Najeriya ne wanda ya yi gwamnan jihar Kebbi daga shekarar 2007 zuwa 2015. An zaɓe shi gwamna a watan Afrilun 2007, inda ya hau mulki ranar 29 ga watan Mayu, 2007. Dan jam'iyyar PDP ne. An sake zaɓen shi a ranar 26 ga watan Afrilun shekarar  2011.

Sai dai a ranar 24 ga watan Fabrairun 2012. kotun koli ta tabbatar da hukuncin da kotun sauraron ƙararrakin zaɓen gwamnan jihar Kebbi ta yanke na soke zaɓensa, sannan ta ba da umarnin sake gudanar da zaɓe cikin kwanaki 90. Harwayau an sake zaɓen shi a ranar 31 ga watan Maris ɗin shekarar 2012. kuma ya hau mulki a ranar 2 ga watan Afrilu.

 Kuruciya da Ilimi 
An haifi shi a Jihar Kebbi, ranar 13 ga watan Satumban 1959 a Dakin Gari.

Ya halarci Kwalejin (Arts & Science) ta Jihar Sakkwato (1979 – 1981), da Jami’ar Ahmadu Bello da ke Zariya (1980 – 1984), inda ya yi digirin farko a fannin Nazarin Kasa (Geography).

Ayyuka
Yayi hidimar ƙasa a jihar Ondo, sannan yayi aiki a matsayin jami'in tsare-tsare a ma'aikatar ayyuka da gidaje ta jihar Sokoto (1985-1989).

A shekara ta 1989, ya shiga hukumar kwastam ta Najeriya a matsayin mai kula da kwastam.

Siyasa
Gwamnan jihar Kebbi
Dakingari bayan ya bar aikin kwastam ya yi nasarar tsayawa takarar gwamnan jihar Kebbi a watan Afrilun 2007 a ƙarƙashin jam’iyyar PDP. 

An sake zaɓen Dakingari a ranar 26 ga watan Afrilun shekarata 2011. A ranar 18 ga watan Mayun shekarar 2011 abokin hamayyarsa na jam’iyyar Congress for Progressive Change (CPC), Malam Abubakar Abubakar, ya kalubalanci zaɓen bisa dalilan rashin bin ka’ida. Daga bisani kotun sauraron ƙararrakin zaɓen gwamnan jihar Kebbi ta soke zaɓen tare da bayar da umarnin sake gudanar da zabe.  Wata kotun ɗaukaka ƙara da ke Sokoto ta soke soke hukuncin a ranar 29 ga watan Disamba, shekarar 2011, to amma ba ta bayar da dalilin yanke hukuncin ba sai ranar 23 ga watan Janairun shekarar 2012, fiye da kwanaki 60 da sauraron karar. A ranar 24 ga watan Fabrairun shekarar 2012 ne kotun kolin Najeriya ta yi watsi da hukuncin da kotun ɗaukaka ƙara ta yanke saboda jinkirin da aka samu, ta bayyana soke zaben tare da ba da umarnin sake gudanar da sabon zabe cikin kwanaki 90. Aminu Musa Habib Jega, kakakin majalisar dokokin jihar Kebbi, ya zama mukaddashin gwamna a madadinsa.

Iyali
Yana da ya'ya mata uku: Asmau, Zubaidah da Zainab - diyar Marigayi Shugaba Umaru 'Yar'aduwa. Sun haifi 'ya'ya uku tare da Maryam babba, Musa da Umar. 

 Duba sauran wasu abubuwan 

 Jerin Gwamnonin Jihar Kebbi

 Manazarta 

Category:Rayayyun mutane
Category:Haihuwan 1959
Category:Gwamnonin Jihar Kebbi
Category:Mutane daga Jihar Kebbi
Category:Ɗalibin Jami'ar Ahmadu Bello
Category:Mutanen Fula